wickkiey/tamil-wikipedia-chunked huggingface dataset:
# ஹோம்புஷ் தமிழ்க் கல்வி நிலையம்

**ஹோம்புஷ் தமிழ்க் கல்வி நிலையம்** ஆத்திரேலியாவின் நியூ சவுத் வேல்சு மாநிலத்தில் சிட்னி மாநகரின் ஹோம்புஷ் என்ற புறநகர்ப் பகுதியில் அமைந்துள்ள ஒரு தமிழ்க் கல்வி நிலையம் ஆகும். இது 1987ஆம் ஆண்டு ஆரம்பிக்கப்பட்டது. புலம்பெயர் தமிழ் வம்சாவழியினரின் இளைய தலைமுறையினருக்கு அடிப்படைத் தமிழ்க் கல்வியோடு தமிழ்க் கலை கலாசாரமும் இங்கு பயிற்றப்படுகின்றது.  
இக்கல்வி நிலையத்துக்கான வகுப்புகள் முன்பள்ளிக் கல்வி முதல் உயர்தர வகுப்புகள் வரை ஹோம்புஷ் ஆரம்பப் பாடசாலைக் கட்டடத்தில் சனிக்கிழமை தோறும் காலை, மாலை நேரங்களில் நடைபெறுகின்றன. அத்துடன் ஞாயிற்றுக் கிழமை காலை நேரத்தில் சிறப்பு வகுப்புகளும் நடத்தப்படுகின்றன.  
இக்கல்வி நிலையம் ஆண்டு தோறும் வகுப்பு சோதனைகளோடு தமிழ் அறிவுப் போட்டி, பேச்சுப்போட்டி, பட்டிமன்றம், கவிஅரங்கம் போன்றவற்றை நடத்தி வருகிறது. அத்துடன் நியூ சவுத் வேல்ஸ் மாநிலத்தில் தமிழை ஒரு பாடமாக உயர்தரப் பரீட்சையில் எடுப்பதற்கு மாணவர்களைப் பயிற்றுவிக்கின்றது.
# நாங்கெல்லாம் அப்பவே அப்படி (திரைப்படம்)

**நாங்கெல்லாம் அப்பவே அப்படி** 2014 மார்ச்சில் வெளிவந்த திரைப்படமாகும். இது தெலுங்கில் வந்த தேனிகா நானா ரெடி என்ற படத்தின் மொழிமாற்று. இதை நாகேசுவர ரெட்டி இயக்கியுள்ளார். விஷ்ணு மஞ்சு, ஹன்சிகா மோட்வானி, பிரபு, கோட்டா சீனிவாச ராவ், பிரம்மானந்தம் போன்றோர் நடித்துள்ளனர்.
# நாங்கெல்லாம் அப்பவே அப்படி (திரைப்படம்)

## கதைச்சுருக்கம்

மதுரையில் ஜமீன்தாரான பிரபுவின் தங்கை சீதா 20 வருடத்துக்கு முன், முசுலீமான சுமனை காதல் திருமணம் செய்து கொள்கிறார். இதனால் கோபமடையும் பிரபு, சுமனின் காலை வெட்டி விடுகிறார். இதனால், பிரபுவை பழிவாங்க நினைக்கும் சுமன் தன் மனைவிக்கு சேரவேண்டிய சொத்தை தரும்படி பிரபு மீது வழக்கு தொடர்ந்து 20 வருடங்கள் கழித்து அந்த வழக்கில் வெற்றி பெறுகிறார். அதன்படி சீதாவுக்கு சேரவேண்டிய சொத்துக்களை பிரபு அவரிடம் ஒப்படைக்கிறார். தங்கள் இருவர் குடும்பமும் ஒன்று சேர்ந்துவிடும் என்று எண்ணி வாழ்ந்து வந்த சீதாவுக்கு, இந்த வழக்கின் வெற்றி வேதனையைத் தருகிறது.  
சீதா தன்னுடைய மகனான விஷ்ணு மஞ்சுவிடம் இதுபற்றி சொல்லி வருத்தப்படுகிறார். தனது ஆசையே அண்ணன் குடும்பத்தோடு சேர்ந்து வாழவேண்டும் என்றும் சொல்கிறார். இதனால் நாயகன் விஷ்ணு மஞ்சு, தன்னுடைய இரு குடும்பங்களையும் சேர்த்து வைக்க முயல்கிறார்.  
வழக்கு தோல்வியடைந்த வருத்தத்தில் இருக்கும் பிரபுவுக்கு வீட்டில் யாகம் வளர்த்தால் நன்மை கூடும் என்று அறிவுரை கூறுகின்றனர். அதற்கு ஏற்பாடு செய்யும்படி பிரபு தன்னுடைய மேலாளரான பிரம்மானந்தத்திடம் கட்டளையிடுகிறார். இவரோ முஸ்லீமான விஷ்ணு மஞ்சுவை தவறுதலாக புரோகிதர் என்று வீட்டுக்கு வரவழைக்கிறார். தனது மாமா வீட்டுக்குள் நுழைய இது ஒரு நல்ல வாய்ப்பாக எண்ணி, விஷ்ணு, பிரபுவின் வீட்டுக்குள் நுழைகிறார்.  
அங்கு பிரபுவின் மகளான ஹன்சிகா, விஷ்ணு மஞ்சுவைப் பார்த்ததும் காதல் வயப்படுகிறார். இருந்தும் தன் காதலை அவரிடம் சொல்லாமல் இருந்து வருகிறார். ஹன்சிகாவுக்கு விஷ்ணு தனது முறைமாமன் என்று தெரியாமலேயே அவருடன் நெருங்கி பழகி வருகிறார். ஒருகட்டத்தில் புரோகிதரான விஷ்ணு மஞ்சுவை காதலிப்பதாகவும் அவரை தனக்கு திருமணம் செய்து வைக்கவேண்டும் எனவும் பிரபுவிடம் ஹன்சிகா கேட்கிறார்.  
பிரபு ஹன்சிகா-விஷ்ணு மஞ்சு காதலுக்கு பச்சைக்கொடி காட்டினாரா?விஷ்ணு மஞ்சு தனது தங்கை மகன் என்பதை அறிந்தாரா? தன் தாயின் ஆசையை விஷ்ணு மஞ்சு நிறைவேற்றினாரா? என்பதை சுவையாக இயக்குநர் சொல்லியுள்ளார்.
# என்றென்றும் (திரைப்படம்)

**என்றென்றும்** 2014 மார்ச்சில் வெளிவந்த திரைப்படமாகும். இதை சினிசு இயக்கியுள்ளார். சதீசு, பிரியங்கா ரெட்டி, தீனா போன்றோர் நடித்துள்ளனர்.
# என்றென்றும் (திரைப்படம்)

## கதைச்சுருக்கம்

பிரியங்கா ரெட்டி சென்னையில் தனியார் பள்ளிக்கூடம் ஒன்றில் ஆசிரியையாக இருக்கிறார். அங்கு இவருடன் பணிபுரியும் மற்றொரு ஆசிரியை போதைப் பழக்கத்துக்கு அடிமையாக இருக்கிறார். அதே பள்ளியில் உடற்கல்வி ஆசிரியராக பணிபுரிபவர் இவருக்கு போதை மருந்து தருபவராக உள்ளார். ஆசிரியையும் உடற்கல்வி ஆசிரியரும் சேர்ந்து போதை மருந்தை உட்கொண்டு உச்சத்தில் இருக்கும்போது, உடற்கல்வி ஆசிரியர் அந்த ஆசிரியையிடம் தவறாக நடக்க முயல்கிறார். அதை விரும்பாத அந்த ஆசிரியை அவரிடமிருந்து தப்பிக்க முயல்கிறாள். அப்போது அங்கு வரும் பிரியங்கா ரெட்டி அவர்களை பார்த்துவிடுகிறாள். பிரியங்கா ரெட்டி பார்த்ததை அறிந்த உடற்கல்வி ஆசிரியர் அவளை பிடிக்க முயலும்போது அவரிடமிருந்து தப்பிச்செல்லும் பிரியங்கா காரில் அடிபட்டு கோமா நிலைக்கு சென்றுவிடுகிறாள்.  
இந்த நிலையில் தன்மீது பாசமாக இருந்த தாய் இறந்துவிட்டதால், தன்னுடைய காதலியான பிரியங்காவை தேடி சென்னைக்கு வருகிறார் சதீசு வந்த இடத்தில் கோமா நிலையில் பிரியங்கா இருப்பதை அறிந்து அவளின் இந்த நிலைக்கு யார் காரணம் என்பதை அறிய முற்படுகிறான். இறுதியில், நாயகியின் நிலைக்கு காரணமானவனை கண்டுபிடித்து பழி வாங்கினாரா? நாயகியுடன் இணைந்தாரா? என்பதை இயக்குநர் சுவையாக சொல்லியுள்ளார்.
# சோலே

**சோலே** அல்லது **ஷோலே** 1975இல் வெளிவந்த இந்தி அதிரடி-சிலிர்ப்புத் திரைப்படமாகும். ரமேஷ் சிப்பி இயக்கிய இப்படத்தில் சஞ்சீவ் குமார், தர்மேந்திரா, அமிதாப் பச்சன், அம்ஜத் கான், ஹேம மாலினி, செய பாதுரி பச்சன் ஆகியோர் நடித்திருந்தனர். ராகுல் தேவ் பர்மன் இசையமைப்பு செய்தார். இப்படம் 3.25 மணி நேரம் ஒடக்கூடிய பெரிய திரைப்படம் ஆகும். 2005இல் நடைபெற்ற 50ஆம் பிலிம்பேர் விருதுகளில் இப்படத்தை ஐம்பது ஆண்டுகளில் தலைசிறந்த திரைப்படம் என்று குறிப்பிடப்பட்டது. இந்திய வரலாற்றில் மிகுந்த வசூல் பெற்ற திரைப்படங்களில் சோலேயும் ஒன்று. இப்படம் பாகிஸ்தான் நாட்டில் முதல்முறையாக மார்ச் 2015இல் திரையில் வெளியிடப்பட்டது.
# சோலே

## வரவேற்பு

1975இல் வெளியான போனது 100 திரையரங்குகளில் வெள்ளிவிழாவும் (25 வாரங்கள்), 60 திரையரங்குகளில் பொன் விழாவும் (50 வாரங்கள்) கண்டது. மும்பையில் 1500 பேர் அமரக்கூடிய திரையரங்கமான மினர்வாவில் 5 வருடங்கள் தொடர்ச்சியாக ஓடி ஷோலே சாதனை படைத்தது.
# ஜோசஃப் கோனி

**ஜோசஃப் கோனி** (*Joseph Kony*, பி. 1961) உகாண்டாவில் உருவாக்கப்பட்ட இறைவனின் எதிர்ப்பு இராணுவம் என்கிற கரந்தடிப் போர் குழுமத்தின் தலைவர். அச்சோலி மக்களை சேர்ந்த கோனி 2005இல் அனைத்துலக குற்றவியல் நீதிமன்றத்தால் இராணுவக் குற்றங்களுக்கும், மனிதனுக்கு எதிரான குற்றச் செயல்களுக்கும் குற்றம் சாட்டப்பட்டதானாலும், இன்று வரை கைப்பற்றப்படவில்லை. 66,000 குழந்தைகளை கடத்தல் செய்து போர்வீரர்களாகவும் பாலியல் அடிமைகளாகவும் பயன்படுத்துகிறார் என்று பல நாட்டு அரசுகள் இவரை குற்றம் சாட்டியுள்ளன. 2006க்கு பிறகு உகாண்டாவிலிருந்து கோனியும் அவரின் குழுமமும் வெளியேறியுள்ளன, ஆனால் நடு ஆப்பிரிக்கக் குடியரசில் இயக்குகிறது என்பது உகாண்டா அரசின் நம்பிக்கை.  
கோனி தன்னையே கடவுளின் பேச்சாளர் என்று தெரிவித்துகிறார். கிறிஸ்தவ அடிப்படைவாதமும், அச்சோலி பாரம்பரியத்தையும் கலந்து ஒரு சமயச் சார்பாட்சியை உருவாக்கவேண்டும் என்று கோனியின் குழுமத்தின் நோக்கம்.
# சுண்டிக்குளி

**சுண்டிக்குளி** (அல்லது **சுண்டிக்குழி**) என்பது தற்போது யாழ்ப்பாண நகரின் புறநகர்ப் பகுதியாக உள்ள ஒரு இடத்தின் பெயர் ஆகும். யாழ்ப்பாண மாநகரசபை எல்லைக்குள் அமைந்துள்ள இவ்விடம், யாழ் மாவட்ட நிர்வாகப் பிரிவுகளுள் யாழ்ப்பாணம் பிரதேச செயலாளர் பிரிவுக்குள் அடங்குகின்றது. இது கண்டி வீதி, கொழும்புத்துறை வீதி ஆகிய முக்கியமான வீதிகளை அண்டி அமைந்துள்ளது. பொதுவாகச் சுண்டிக்குளி என அறியப்படும் இடம் சுண்டிக்குளி வடக்கு, சுண்டிக்குளி தெற்கு ஆகிய கிராம சேவையாளர் பிரிவுகளுக்குள்ளும், ஈச்சமோட்டை, யாழ்ப்பாண நகரம் கிழக்கு ஆகியவற்றுள்ளும் அடங்குகிறது. யாழ்ப்பாண நகரம் தோன்றுவதற்கு முன்பே இது ஒரு சிறிய ஊராக இருந்தது. இது ஐரோப்பியரின் யாழ்ப்பாண நகருக்கு மிக அண்மையில் அமைந்திருந்ததால் ஒரு மேல் மத்தியதர வகுப்பினர் விரும்பும் ஒரு குடியேற்றப் பகுதியாக வளர்ச்சியடைந்தது. யாழ்ப்பாணத்தின் மிக முக்கியமான நிர்வாகக் கட்டிடங்களும், பாடசாலைகளும், தேவாலயங்களும் இப்பகுதியில் அமைந்துள்ளன.
# சுண்டிக்குளி

## நிர்வாகக் கட்டிடங்கள்

- யாழ்ப்பாண மாவட்டச் செயலகம்
# சுண்டிக்குளி

## பாடசாலைகள்

- யாழ் பரி யோவான் கல்லூரி
- சுண்டிக்குளி மகளிர் கல்லூரி
# சுண்டிக்குளி

## மதச்சார்பு நிறுவனங்கள்

- புனித மரியா தலைமைக் கோயில், யாழ்ப்பாணம்
# பாலாஜி (நகைச்சுவை நடிகர்)

**பாலாஜி** (இறப்பு: மார்ச் 7, 2014) தமிழ்த் திரைப்பட, சின்னத்திரை நகைச்சுவை நடிகர்.  
பாலாஜி தொலைக்காட்சி நிகழ்ச்சி தொகுப்பாளராக அறிமுகமானார். பின்னர் பல சின்னத்திரை தொடர்களில் நகைச்சுவை நடிகராக நடித்து வந்தார். பேசாத கண்ணும் பேசுமே, சிலம்பாட்டம் உள்ளிட்ட 30-இற்கும் மேற்பட்ட திரைப்படங்களில் நகைச்சுவை நடிகராக நடித்திருந்தார்.
# பாலாஜி (நகைச்சுவை நடிகர்)

## மறைவு

சில நாட்களாக நோய்வாய்ப்பட்டிருந்த பாலாஜி தனது 43வது அகவையில் 2014 மார்ச் 7 இல் மருத்துவமனையில் காலமானார்.பல்லாவரத்தை அடுத்த பம்மல் பகுதியில் வசித்து வந்த இவருக்கு மனைவி வனஜா, இரு மகன்கள், ஒரு மகள் உள்ளனர்.
# தகைவு-திரிபு வளைவரை

ஒரு பொருளின் தகைவு (Stress) மற்றும் திரிபினை (Strain) பற்றிய தொடர்பினை பற்றி விளக்கும் படம் **தகைவு-திரிபு வளைவரை** (Stress-Strain Curve). இதன்மூலம் பொருட்களின் எந்தவொரு நிலையிலும் அதன் செயல்முறைகளைப் பற்றி நன்றாக அறிந்து கொள்ள முடியும். இந்த வரைபடமானது விசைகளின் தன்மையினை பொறுத்து மாறாது. அதாவது இழுவிசை (Tensile Force) மற்றும் குறுக்க விசைகளுக்கு (Compress Force) எப்பொழுதும் இந்த வளைவரை மாறிலியாக இருக்கும். இந்த வளைவரையினை பயன்படுத்தி பொருட்களின் முக்கிய குணங்களான நெகிழ்வு திறன் (Yield Strength), இறுதி திறன் (Ultimate Strength), நெகிழ்வு எல்லை (Elastic Limit), நெகிழ்வுக் குணகம் (Modulus of Elasticity), நீட்சி சதவீதம் (Percentage of Elongation) போன்றவற்றை பற்றி அறிந்துகொள்ள முடியும். இவ்வரைபடம் பொருட்களின் தன்மைக்கு ஏற்றவாறு மாறுபடும். அதாவது நீளும் பொருட்கள் (Ductile Material), நொறுங்கும் பொருட்களுக்கு (Brittle Material) ஏற்றவாறு அதன் குணங்கள் வேறுபடும்.
# தகைவு-திரிபு வளைவரை

## வளைவரை

பொருளின் மீது இழுவிசை சோதனை (Tensile Test) செய்வதாக எடுத்துக்கொள்வோம். அதாவது பொருளின் அச்சின் மீது கொடுக்கப்படும் இழுவிசையானது (Axial Force) சிறிது சிறிதாக அதிகரிக்கபடுகிறது. இவ்விசையானது பொருளின் நிலை (Deformation) மாறும் வரை கொடுக்கப்படுகிறது. சோதனைக்காக எடுத்துக்கொள்ளப்பட்ட மாதிரியின் தொடக்க அளவுகளான நீளம் மற்றும் விட்டம் குறித்துக்கொள்ளப்படுகிறது. சோதனை மாதிரியினை இழுவிசை சோதனை இயந்திரத்தில் வைத்து சோதனைக்குட்படுத்தப்பட்ட பிறகு அதன் அளவுகளான நீளம் மற்றும் அகலம் குறித்துக்கொள்ளப்படுகிறது. அதன் பின்பு **உடைதல்** (Fracture) நடைபெறும் வரை விசையானது கொடுக்கப்பட்டு அதன் அளவுகள் குறிக்கப்பட்டு அவ்வளவீடுகளின் மூலம் வரைபடம் வரையப்படுகிறது. இவ்வரைபடம் கிடைமட்ட அச்சில் திரிபு மதிப்பைனையும் செங்குத்து அச்சில் தகைவு மதிப்பினையும் கொண்டுள்ளது. படம் 2- மற்றும் படம் 3 முறையே நீளும் மற்றும் நொறுங்கும் பொருட்களின் தகைவு திரிபு வளைவரை விளக்குகிறது.
# தகைவு-திரிபு வளைவரை

## நெகிழ்வுக் குணகம்

யங் குணகம் அல்லது நீட்சிக் குணகம் அல்லது நெகிழ்வுக் குணகம் என்பது தகைவுக்கும் திரிபுக்கும் இடையேயுள்ள விகிதமாகும். படத்தில் **E** என்ற எழுத்தின் மூலம் குறிக்கப்பட்டது யங் குணகம் ஆகும். யங் அல்லது நீட்சிக் குணகம் நீட்சி எல்லை வரை மாறிலியாக இருக்கும். இதன் அலகு விசை/மீ² ஆகும். இது பொதுவாக நீட்சி பொருட்களுக்கு மட்டும் பொருந்தும். நீட்சிக் குணகத்தின் மதிப்பானது நெகிழ்வு எல்லை வரைமட்டுமே மாறிலியாக இருக்கும்.
# தகைவு-திரிபு வளைவரை

## நெகிழ்வு எல்லை

பொருட்களின் மீது கொடுக்கப்படும் விசையின் பெரும மதிப்பினால் (Maximum Force) பொருட்களின் நிலையில் எந்தவொரு உருக்குலைவும் ஏற்படவுமில்லை எனில் அவ்வெல்லை நெகிழ்வு எல்லை எனப்படும். இது பெரும்பாலும் நீட்சிப் பொருட்களுக்கு மட்டுமே பொருந்தும். படம் 2-ல் 2என குறிப்பிடப்பட்ட பகுதி வரைக்கும் அடங்கிய தொகுப்பு நெகிழ்வு எல்லை என வரையறுக்கப்படுகிறது. இங்கு திரிபு-தகைவு தொடர்பு மாறிலியாக இருக்கும். அதாவது தகைவின் மதிப்பு அளிக்கப்படும் விசைகளுக்கு ஏற்றவாறு மாறினால் அதன் திரிபு மாற்றமும் சரியான விகிதத்தில் மாறுபடும்.
# தகைவு-திரிபு வளைவரை

## நீட்சி சதவிகிதம்

பொருட்களின் உடைதல் நிகழ்ச்சிக்கு பிறகு சோதனை மாதிரியின் நீளமானது அளவிடப்படுகிறது. சோதனைக்கு முன் எடுத்துக்கொள்ளப்பட்ட மாதிரியின் நீளத்தைனை L<sub>0</sub> எனவும் சோதனைக்கு பின் உடைபட்ட மாதிரியின் நீளத்தினை L எனவும் எடுத்துக்கொண்டால் நீட்சி சதவிகிதமானது இரு நீளங்களின் வித்தியாசத்திற்கும் சோதனைக்கு முன் எடுக்கப்பட்ட நீளத்திற்கும் இடையேயுள்ள விகிதம் ஆகும்.
# பேட் துவாரகை

**பேட் துவாரகை** கட்சு வளைகுடாவில் உள்ள சிறு தீவு ஆகும். இதனைத் **தீவுத் துவாரகை** என்றும் *பேட் துவாரகை* என்றும் அழைக்கின்றனர். துவாரகை நகரிலிருந்து 32 கிலோ மீட்டர் தொலைவில் உள்ள ஓகா கடற்கரை வரை பேருந்தில் சென்று, பின் அங்கிருந்து விசைப்படகு மூலம் பேட் துவாரகை தீவுப் பகுதியை அடையலாம்.  
இங்கு கிருஷ்ணர் சங்கு சக்கரங்களுடன் காட்சி தருகிறார். இங்கு எழுந்தருளி இருக்கும் கிருஷ்ணரை *துவாரகாநாத்ஜி* என்று அழைக்கின்றனர். இதைக் கிருஷ்ணனின் திருமாளிகையாகவும் சொல்கின்றனர். இங்கு தினந்தோறும் கண்ணனுக்கு குழந்தை போலவும், பிறகு அரசனைப் போலவும் அலங்காரங்கள் நடைபெறும். இங்கு ருக்மணி தேவிதான் உற்சவர். இங்கு கிருஷ்ணன், ஜாம்பவதி, லட்சுமி, நாராயணன் என மொத்தம் ஐந்து கோவில்களும் சங்க தீர்த்தம் என்னும் மிகப் புகழ்பெற்ற தீர்த்தமும் உண்டு.
# பேட் துவாரகை

## தொல்லியல் அகழாய்வுகள்

பேட் துவாரகை தீவு சிந்துவெளி நாகரீகத்தின் தொல்லியல் களங்களில் ஒன்றாகும்.1980-களில் பேட் துவாரகையில் அகழாய்வு செய்த போது பிந்தைய ஹரப்பா காலத்து மட்பாண்டகள் கிடைக்கப்பெற்றது. 1982-இல் அகழாய்வு செய்த போது, பொ.ஊ.மு. 1500 ஆண்டுகளுக்கு முற்பட்ட 580 மீட்டர் நீளம் கொண்ட சுவர் கடலில் அமிந்திருப்பது கண்டெடுக்கப்பட்டது. மேலும் அரப்பன் சங்கு முத்திரைகள், எழுத்துக்கள் பொறித்த குடுவை, செப்புக் கலைஞரின் அச்சு, செப்பு மீன் கொக்கி, கப்பல்களில் அழிந்த பாகங்கள், கல் நகூரம் கண்டுபிடிக்கப்பட்டது.  
இவ்விடத்தில் புதிய கோயில்கள் பொ.ஊ. 18-ஆம் நூற்றாண்டில் நிறுவப்பட்டது.
# பேட் துவாரகை

## இதனையும் காண்க

- துவாரகை
- துவாரகாதீசர் கோயில்
- ஓகா
- தேவபூமி துவாரகை மாவட்டம்
# வத்திக்கான் வானொலி

**வத்திக்கான் வானொலி** என்பது திருப்பீடம் மற்றும் வத்திக்கான் நகரின் அதிகாரப்பூர்வ ஒலிபரப்பு நிலையம் ஆகும்.
# வத்திக்கான் வானொலி

## அமைப்பு

இது வத்திக்கான் நகர நாட்டுக்குள் அமைந்திருக்கின்றது. வானொலியை வடிவமைத்த மார்க்கோனியால் அமைக்கப்பட்டு, திருத்தந்தை பதினொன்றாம் பயஸால் 1931ம் ஆண்டு பிப்ரவரி 12ம் தேதி தொடங்கி வைக்கப்பட்டது. இவ்வானொலி இயேசு சபையினரால் நடத்தப்படுகின்றது.
# வத்திக்கான் வானொலி

## ஒலிபரப்பு சேவை

இது, தற்சமயம் 47 மொழிகளில் பண்பலை, செயற்கைக்கோள் மற்றும் இணையம் மூலமாக தனது சேவைகளை வழங்குகின்றது. இதில் 200க்கும் மேற்பட்டோர் 61 நாடுகளில் பணிபுரிகின்றனர். இயேசு சபையைச் சார்ந்த அருள்தந்தை பெதரிக்கோ லொம்பார்தி சே.ச., 2005ம் ஆண்டு நவம்பர் 5ம் தேதியிலிருந்து வத்திக்கான் வானொலி இயக்குநராக இருக்கிறார். வத்திக்கான் வானொலி, உலகின் மறைமாவட்டங்கள் அல்லது ஆயர்கள் பேரவைகளுக்கு வானொலி ஒலிபரப்புத் துறையில் ஆலோசனைகளையும் ஒத்துழைப்பையும் வழங்குகிறது.  
இரண்டாம் உலகப் போரின்போது நாட்சி ஜெர்மனியின் வதைப்போர் முகாம்களைக் கண்டித்து முதன் முதலாகச் செய்திகளை ஒலிபரப்பியது வத்திக்கான் வானொலி ஆகும். மேலும் போரின்போது நேச நாடுகளுக்கு செய்தி அறியும் வழியாக இவ்வானொலி விளங்கியது. குடும்பங்கள் போர்க்கைதிகளைத் தொடர்புகொள்வதற்கு உதவியாக தகவல் அலுவலகம் ஒன்றையும் வானொலி நிறுவியது. 1940 க்கும் 1946 ஆம் ஆண்டுக்கும் இடைப்பட்ட காலத்தில் 12 இலட்சத்து நாற்பதாயிரத்துக்கு(12,40,000) அதிகமான உதவித்தகவல்கள் ஒலிபரப்பப்பட்டன.
# வத்திக்கான் வானொலி

## தமிழ் ஒலிபரப்பு

1965ம் ஆண்டு தமிழ் ஒலிபரப்பை இது துவக்கியது.  
- இணையத்தில் இங்கே கேட்கலாம்.
# தேவேந்திரர் உடலியக்க மருத்துவக் கல்லூரி

**தேவேந்திரர் இயன்மருத்துவக் கல்லூரி** அல்லது தேவேந்திரர் பிசியோதெரபிக் கல்லூரி (ஆங்கிலம்:Devendrar College of Physiotherapy) இந்தியாவின் தமிழ்நாட்டின் திருநெல்வேலி மாவட்டம், அரியகுளம் நகரில் அமைந்துள்ள ஓர் இயன்மருத்துவக் கல்லூரி ஆகும். மேலும் இக் கல்லூரி தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பெற்றுள்ளது.
# தேவேந்திரர் உடலியக்க மருத்துவக் கல்லூரி

## கல்லூரி வரலாறு

தேவேந்திரர் இயன்மருத்துவக் கல்லூரி இது ஒர் இயன்மருத்துவக் (பிசியோதெரபிக்) கல்லூரியாகும். இக் கல்லூரி தூத்துக்குடி முதன்மைச் சாலை, அரியகுளம், திருநெல்வேலி மாவட்டத்தில் 1998 ஆம் ஆண்டு திரு பி. ஜான் பாண்டியன் அவர்களால் நிறுவப்பட்டது. மேலும் இவர் தமிழக முன்னேற்ற கழகம் என்னும் அரசியல் கட்சித் தலைவரும் ஆவர். இக் கல்லூரி எம்.ஜி.ஆர். மருத்துவப் பல்கலைக்கழகத்துடன் இணைக்கப்பெற்றுள்ளது. தேவேந்திரர் இயன்மருத்துவக் கல்லூரி தேவேந்திரர் கல்வி மற்றும் அறக்கட்டளை மூலம் நிர்வகிக்கப்படுகிறது. மேலும் மருத்துவர். ஜே.எஸ். ஜான் செபசிங் இக்கல்லூரியின் முதல்வராக (Principal) உள்ளார்.
# மலேசியா எயர்லைன்ஸ் விமானம் 370

**மலேசியா எயர்லைன்ஸ் விமானம் 370** (MH370, அல்லது புரிந்துணர்வு ஒப்பந்தத்தின் படி சீனா சதர்ன் ஏர்லைன்ஸ் விமானம் CZ748) என்பது 227 பயணிகள் மற்றும் 12 பணிக்குழுவினரோடு காணாமல் போன போயிங் 777 வகை விமானம் ஆகும்.  
மலேசியா எயர்லைன்ஸின் போயிங் 777 வகை விமானங்களில் அதிக சேதம் விளைவித்ததும், உலகின் போயிங் 777 வகை விமானத்தினால் அதிக உயிர்ச்சேதம் ஏற்படுத்தியதும் இந்த நிகழ்வாக இருக்கும். போயிங் 777 வகை விமானம் இத்தகைய மீட்கமுடியா விபத்துக்குள்ளாவது இது மூன்றாவது முறையாகும்.
# மலேசியா எயர்லைன்ஸ் விமானம் 370

## காணாமல் போன விவரங்கள்

மலேசியத் தலைநகர் கோலாலம்பூரில் இருந்து சீனத் தலைநகர் பெய்ஜிங்கிற்கு 8 மார்ச் 2014 அன்று 00:41 (ம.நே) மணியளவில் இவ்விமானம் புறப்பட்டது. இருவேறு முரண்பாடான தகவல்களின்படி அதிகாலை 01:22 அல்லது 2.40 மணியளவில் தாய்லாந்து வளைகுடாவை கடக்கும் போது இவ்விமானம் கட்டுப்பாட்டு அறையுடனான தொடர்பை இழந்தது. அப்போது இந்த விமானம் கடலுக்கு மேலே 36,000 அடிகள் உயரத்தில் பறந்துள்ளது.
# மலேசியா எயர்லைன்ஸ் விமானம் 370

## தேடுதல் பணிகள்

<div>
, சென்றிருக்க வேண்டியது: பெய்ஜிங்.
A: அந்தமான் கடல், G: தாய்லாந்து வளைகுடா. M: மலாக்கா நீரிணை, S: தெற்கு சீனக் கடல்.</span>]]  
</div>
அமெரிக்கா, சீனா, பிலிப்பைன்சு, மலேசியா சிங்கப்பூர் மற்றும் வியட்னாமிய கடற்படையினர் விமானத்தை தேடும் பணியில் ஈடுபட்டனர்.
# மலேசியா எயர்லைன்ஸ் விமானம் 370

## தேடுதல் பணிகள்

### மார்ச் 14, 2014

- தேடும் பணிகள், ஏழாவது நாளில் இந்தியப் பெருங்கடலுக்கு விரிவுபடுத்தப்பட்டது. ஐக்கிய அமெரிக்கா தனது கண்காணிப்புக் குழுக்களை இந்தியப் பெருங்கடல் பகுதிக்கு அனுப்பியது. மலேசிய விமானக் கட்டுப்பாட்டு ரேடாருடனான தொடர்பினை இழந்தபிறகும் விமானம் சில மணிநேரங்கள் தொடர்ந்து பறந்ததாக நம்பப்படுவதே இந்த நடவடிக்கைக்கு காரணமென செய்திகள் தெரிவித்தன. சென்னைக் கடற்கரைக்கு அப்பால் வங்காள விரிகுடாவில், 9000 சதுர கிலோமீட்டர் பரப்பளவில் இந்தியாவின் தேடுதல் நடப்பதாகவும் மலேசியா தெரிவித்தது.
# மலேசியா எயர்லைன்ஸ் விமானம் 370

## தேடுதல் பணிகள்

### மார்ச் 15, 2014

- மலேசிய அரசாங்கத்திடமிருந்து வந்த புதிய வேண்டுகோளின்படி, இந்தியா தனது தேடுதல் பணிகளை மத்திய மற்றும் கிழக்கு வங்காள விரிகுடாவில் தீவிரப்படுத்தியது. 2,50,௦௦௦ சதுர கிலோமீட்டர் பரப்பளவிற்கு அந்தமான் மற்றும் வங்காள விரிகுடா கடல்களில் தேடுதல் பணிகள் தொடர்வதாக இந்திய கடற்படை தெரிவித்தது.
# மலேசியா எயர்லைன்ஸ் விமானம் 370

## தேடுதல் பணிகள்

### மார்ச் 16, 2014

தேடும் பணிகளில் உதவிடுமாறு 25 நாடுகளிடம் வேண்டுகோள் விடுக்கப்பட்டுள்ளதாக மலேசியா தெரிவித்தது.
# மலேசியா எயர்லைன்ஸ் விமானம் 370

## தேடுதல் பணிகள்

### மார்ச் 17, 2014

சுமத்ராவிலிருந்து தெற்கு இந்தியப் பெருங்கடல்வரை தேடும் பணிகளில் ஆஸ்திரேலியா, இந்தோனேசியா நாடுகள் முன்னெடுத்து வருகின்றன. லாவோசிலிருந்து காப்சியன் கடல்வரை தேடும் பணிகளில் சீனாவும் கசகஸ்தானும் முன்னெடுத்து வருகின்றன.
# மலேசியா எயர்லைன்ஸ் விமானம் 370

## தேடுதல் பணிகள்

### மார்ச் 20, 2014

விமானத்தின் உடைந்த இரு பாகங்கள் என நம்பப்படும் பொருட்களை தெற்கு இந்தியப் பெருங்கடல் பகுதியில் தமது செய்மதிகள் கண்டுபிடித்துள்ளதாக ஆத்திரேலியப் பிரதமர் டோனி அபோட் தெரிவித்தார்.
# மலேசியா எயர்லைன்ஸ் விமானம் 370

## தேடுதல் பணிகள்

### மார்ச் 21, 2014

பூமியின் தொலைதூரப் பகுதியில், கடுமையான சூழலில் விமானங்கள் தொடர்ந்து தேடுதல் பணிகளை செய்தன.
# மலேசியா எயர்லைன்ஸ் விமானம் 370

## தேடுதல் பணிகள்

### மார்ச் 22, 2014

ப் படிமங்கள் வெளியிடப்பட்டன. **1**: தெற்கு சீனக் கடலில் இருப்பதாக சொல்லப்பட்டது, நிரூபிக்கப்படவில்லை (மார்ச் 12). **2**: தெற்கு இந்தியப் பெருங்கடலில் காணப்பட்டதாக ஆஸ்திரேலியாவினால் சொல்லப்பட்டது (மார்ச் 20). **3**: தெற்கு இந்தியப் பெருங்கடலில் காணப்பட்டதாக சீனாவால் சொல்லப்பட்டது (மார்ச் 22)]]
விமானத்தின் உடைந்த பாகம் என நம்பப்படும் பொருள் பற்றிய செய்மதிப் படிமத்தை சீனா ஆராய்ந்து வருவதாக மலேசியா தெரிவித்தது.
# மலேசியா எயர்லைன்ஸ் விமானம் 370

## தேடுதல் பணிகள்

### மார்ச் 23, 2014

விமானத்தின் உடைந்த பாகம் என நம்பப்படும் பொருள் பற்றிய புதிய செய்மதிப் படிமங்களை பிரான்ஸ் தந்துள்ளதாக மலேசியா தெரிவித்தது.
# மலேசியா எயர்லைன்ஸ் விமானம் 370

## தேடுதல் பணிகள்

### மார்ச் 24, 2014

விமானம் தெற்கு இந்துமாக்கடலில் விழுந்துள்ளதாக செய்மதிப் படிமங்கள் மற்றும் ராடார் மூலம் தெரியவந்துள்ளது.
# மலேசியா எயர்லைன்ஸ் விமானம் 370

## தேடுதல் பணிகள்

### மார்ச் 27, 2014

- தெற்கு இந்தியப் பெருங்கடலில் ஏறத்தாழ 300 பொருட்களை தாம் கண்டுள்ளதாக தாய்லாந்து நாட்டின் விண்வெளி நிறுவனம் தெரிவித்தது. 450 சதுர கிலோமீட்டர் பரப்பளவில் இப்பொருட்கள் பரவிக் கிடப்பதாகவும் தெரிவிக்கப்பட்டது. தேடுதல் பணியானது மோசமான வானிலை காரணமாக பாதியிலேயே நிறுத்தப்பட்டது. 78,000 சதுர கிலோமீட்டர் பரப்பளவில் தேடுதல் பணி நடப்பதாக ஆஸ்திரேலியா தெரிவித்தது.
# மலேசியா எயர்லைன்ஸ் விமானம் 370

## தேடுதல் பணிகள்

### சூலை, 29, 2015

காணாமல் போன இவ்விமானத்தின் வலதுபுற இறக்கையின் சிறுபகுதி மடகஸ்காருக்கு அருகில் அமைந்துள்ள பிரான்ஸ் நாட்டுக்குச் சொந்தமான ரியூனியன் தீவிலிருந்து கண்டெடுக்கப்பட்டு, அச்சிறுபகுதி மலேசியா எயர்லைன்ஸ் விமானம் 370தினுடையதே என உறுதிசெய்யப்பட்டது. இத்தகவலை மலேசியப் பிரதமர் ஆகத்து, 5, 2015 அன்று உத்தியோகபூர்வமாக அறிவித்தார்.
# மலேசியா எயர்லைன்ஸ் விமானம் 370

## தேடுதல் பணியில் ஈடுபட்டுள்ள நாடுகள்

1.
1.
1.
1.
1.
1.
1.
1.
1.
1.
1.
1.
1.
1.
# மலேசியா எயர்லைன்ஸ் விமானம் 370

## பயணிகள் மற்றும் பணிக்குழுவினர்

இவ்விமானத்தின் பொறுப்பாளர் (captain) சாகிரே அக்மத் ஷா ஆவார். 53 அகவையினரான இவர் மலேசியாவின் பினாங்கு நகரத்தவர். 1981இல் மலேசியா எயர்லைன்சில் இணைந்த இவர் 18,365 மணிநேரம் விமானம் ஓட்டிய அனுபவம் மிக்கவர் ஆவார். முதல் அதிகாரியான (first officer) இபரிக் அப்துல் அகமதுவும் மலேசியராவார். 27 அகவையினரான இவர் 2007இல் மலேசியா எயர்லைன்சில் இணைந்து 2,763 மணிநேரம் விமானம் ஓட்டிய அனுபவம் மிக்கவர். 227 பயணிகள் மற்றும் 12 பணிக்குழுவினரின் பெயர்ப்பட்டியலை தங்களின் பதிவேட்டிலிருந்து மலேசியா எயர்லைன்ஸ் வெளியிட்டுள்ளது. 12 பணிக்குழுவினரும் மலேசியராவர்.  
| நாடு | பயணிகள் |
| --- | --- |
| 6 |  |
| 1 |  |
| 2 |  |
| 153 |  |
| 4 |  |
| 1 |  |
| 5 |  |
| 7 |  |
| 1
===மார்ச் 15, 2014===
விமானத்தின் தகவல் தொடர்பு கட்டமைப்பானது வேண்டுமென்றே செயலிழக்கப்பட்டமை விசாரணையில் தெரியவந்துள்ளதாக மலேசியா அறிவித்தது. கோலாம்பூரில் நடந்த செய்தியாளர்கள் கூட்டத்தில் பேசிய மலேசியப் பிரதமர் நஜிப் ரசாக், செயற்கைக்கோள்கள் மற்றும் ரேடார்கள் தந்துள்ள ஆதாரங்களின்படி, இவ்விமானம் தனது பாதையினை மாற்றியிருப்பதோடு ஏறத்தாழ ஏழு மணி நேரம் வானத்தில் பறந்துள்ளதாக தெரிவித்தார். விமானத்திலிருந்த ஒருவரால் வேண்டுமென்றே நிகழ்த்தப்பட்ட நிகழ்வுகளாக தெரியவருகிறது எனவும் நஜிப் ரசாக் தெரிவித்தார் .  
===மார்ச் 18, 2014===
தன்னுடைய ரேடார் ஒரு விமானத்தைக் கண்டுள்ளதாகவும், அவ்விமானம் காணாமல்போன மலேசிய விமானமாக இருக்கக்கூடும் எனவும் தாய்லாந்து இராணுவம் தெரிவித்தது.  
===மார்ச் 02 2016===
ஆப்பிரிக்காவின் மொசாம்பிக் கடற்கரையில் போயிங் வகை விமானத்தின் பாகங்களை கண்டுபிடித்துள்ளதாக அமெரிக்க அதிகாரிகள் தெரிவித்துள்ளனர். ஆனால் இந்த செய்தி எந்தளவுக்கு உண்மை என்பது இனிமேல்தான் தெளிவாகும்..  
== விமானத்தின் விவரங்கள்==  
* வகை: போயிங் 777 – 2H6ER
* வரிசை எண்: 28420
* பதிவு எண்: 9M-MRO
* தயாரிப்பு விவரம்: போயிங் 777 வகையில் 404ஆவது விமானம்
* முதல்முறையாக பறந்த நாள்: 14 மே 2002
* மலேசிய ஏர்லைன்சுக்கு விற்கப்பட்ட நாள்: 31 மே 2002
* என்ஜின்கள்: இரண்டு Rolls-Royce Trent 892
* விமானத்தின் பயணிகள் கொள்ளளவு: 282 (35 பிசினசு, 247 எகோனோமி)  
== முடிவு ==  
இந்த விமானம் விபத்துக்குள்ளானது என்பதற்கான காரணத்தை ஆராய்ந்த அந்த நாட்டின் உளவுத்துறை முற்றுப்பெறாத பிங் (partial ping) தகவலை காரணம் காட்டியுள்ளது. இந்த பிங்கிங் என்பது விமானத்திற்கும் செயற்கைக்கோளுக்குமான தொடர்பு பிரதிபலிப்பு ஆகும். விமானத்தின் எந்த ஒரு பகுதியையும் கண்டுபிடிக்காத நிலையில் அதன் கருப்புப்பெட்டியை தேடும் பணி முடுக்கிவிடப்பட்டுள்ளது. 2015ம் ஆண்டு மார்ச் நிலவரப்படி இதுவரை இந்த விமானம் பற்றிய தகவல் எதுவுமே கிடைக்கவில்லை. |  |
# இடம்பெயர்தல்

.]]  
**அங்கிகளின் இடம்பெயர்வு**, என்பது அங்கிகள் இடத்திற்கிடம் நகருதல் அக்கும். அங்கிகள் பல்வேறு வகையான இடம் பெயர்வுகளைக் காட்டுகின்றன. அவை ஓடுதல், நடத்தல், நீந்துதல், ஊர்தல், தத்துதல் பாய்தல் மற்றும் பறத்தல் ஆகும். பொதுவாக விலங்குகள் இடம் பெயர்தலைக் காட்டுகின்றன. ஆயினும் கடல் அனிமணி, மற்றும் பொலிப்பு விலங்குகள் தாமாக இடம் பெயர மாட்டாதன. விலங்குகள் பல்வேறு நோக்கங்களுக்காக இடம் பெயர்கின்றன, உணவு தேடுவதற்காக, இனப்பெருக்க நோக்கங்களுக்காக, பொருத்தமான வாழிடம் (வாழ்சூழலியல்) முதலியவற்றை அடைவதற்காக, மற்றும் இரைகௌவிகளில் இருந்து தப்புவதற்காக இடம் பெயர்கின்றன.
# இடம்பெயர்தல்

## இடம்பெயர்வு முறைகள்

### பறத்தல்

3. பறவை]]  
பொதுவாகப் பறவைகள், பூச்சியினங்கள் மற்றும் முலையூட்டியான வௌவால் என்பன பறத்தல் முறை இடம்பெயர்வைக் காட்டுகின்றன. பறவைகள் பறத்தலுக்காகச் சிறப்படைந்த சிறகுகளைக் கொண்டுள்ளன. பறவைகளில் வால் திசையை மாற்றுவதற்கு உதவும் சுக்கானாகத் தொழிற்படுகின்றது. வௌவால் முலையூட்டி வகையைச் சேர்ந்த ஒரு பறக்கும் விலங்கு ஆகும். பறக்கும் அணில் முதலானவையும் பறக்கும் இயல்பின.வௌவால்களில் முன்னவயவங்கள் பறத்தலுக்காகத் திரிபடைந்து காணப்படுகின்றன. பூச்சியினங்கள் செட்டைகள் மூலம் பறக்கின்றன. பறவையினங்களில் தீக்கோழி, கிவி (பறவை),பென்குயின் என்பன பறக்கமாட்டாதன.
# இடம்பெயர்தல்

## இடம்பெயர்வு முறைகள்

### நடத்தல்

மனிதன் மற்றும் கால்நடைகள் நடத்தலைக் காண்பிக்கின்றன.
# புனித மரியாள் பேராலயம், யாழ்ப்பாணம்

**புனித மரியாள் பேராலயம்** யாழ்ப்பாணத்தில் உள்ள கத்தோலிக்கத் திருச்சபையின் யாழ்ப்பாண மறைமாவட்டத்தின் பேராலயம் ஆகும். இது யாழ்ப்பாணத்தின் குருநகர் பகுதியில் அமைந்துள்ளது. இந்தத் தேவாலயம் உள்ளூர் மக்களால் **பெரிய கோவில்** என அழைக்கப்படுகிறது.  
200 ஆண்டுகளுக்கு மேல் பழமை வாய்ந்த இதன் தற்போதையக் கட்டிடம் இலங்கையில் உள்ள பேராலயங்களுள் மிகக்கூடிய கொள்ளளவு கொண்டது ஆகும்.  
தேவாலயம் மொத்தம் 14 *நோவின* உள்ளது. 10 ஆவது, 11 ஆவது நோவின மூதாதையர்கள் தேவாலயத்திற்காக நிலத்தை வழங்கினர், 12 ஆவது, 13 ஆவது நோவின மூதாதையர்கள் பூர்வீக நிலத்தை பரிசாக வழங்கினர். மேலும் தேவாலயத்திற்கான நிலத்தை கொள்வனவு செய்வதற்காக பணத்தில் பங்களித்தனர்.
# ஜாரவா பழங்குடியினர்

**ஜாரவா பழங்குடியினர்** (ஆங்கிலம் : *Jarawa*) அந்தமான் நிக்கோபார் தீவுகளில் தெற்கு அந்தமான் மற்றும் நடு அந்தமானில் வாழும் பழங்குடி மக்களில் ஒரு பிரிவினர். ஜாரவா எனும் சொல்லிற்கு “மண்ணின் மைந்தர்கள்” என்று பொருள். இவர்களின் மரபணு சோதனையில் இவர்கள் பசிபிக் தீவைச் சேர்ந்தவர்கள் என்று கண்டுபிடிக்கப்பட்டுள்ளது. அந்தமான் இந்தியாவின் ஒரு பகுதியாக இருந்தாலும் இந்தியர்களின் மரபணு இவர்களின் உடலில் இல்லை.  
ஜாராவா பழங்குடி மக்களின் எண்ணிக்கை 250 முதல் 400 வரை இருக்கும் என கணக்கிட்டுள்ளனர். வெளி உலக தொடர்பின்றி தனிமையில் வாழும் தெற்கு அந்தமான் மற்றும் நடு அந்தமானின் மேற்கு பகுதியில் உள்ள அடர்ந்த காட்டில் வாழும் ஜாரவா மக்கள் விலங்குகளையும் அந்தமான் கடலில் மீன்களையும் வேட்டையாடி உண்டு வாழ்கின்றனர். மேலாடையின்றி வாழும் இம்மக்களின் எண்ணிக்கை பல்வேறு காரணங்களால் தொடர்ந்து குறைந்து கொண்டே வருகின்றது.  
ஜாரவா பழங்குடி மக்களை இந்திய அரசு பட்டியல் பழங்குடி மக்கள் இனத்தில் சேர்த்துள்ளது. மேலும் இப்பழங்குடியின மக்களை பாதுகாக்க வேண்டிய மக்களாக இந்திய அரசு அறிவித்துள்ளது.
# ஜாரவா பழங்குடியினர்

## மக்கள் தொகை

**ஜாரவா** ஆதிவாசிகள் அழிந்துவரும் இனமாக கருதப்படுவதால் அவர்கள் வசிக்கும் பகுதிக்குள் செல்ல எவரையும் அரசு அணுமதிப்பதில்லை. ஆனாலும் தற்போது இவர்களின் மொத்த மக்கள் தொகையே 412 பேர்தான் என தோராயமாக கணக்கெடுக்கப்பட்டுள்ளது. இவர்களின் வாழ்விடம் தெற்கு மற்றும் நடு அந்தமான் பகுதிகளாகும்.
# ஜாரவா பழங்குடியினர்

## ஜாரவா மக்கட்தொகை குறையக் காரணங்கள்

ஜாரவா பழங்குடியினர் வாழும் பகுதிகளை கடக்கும் சுற்றுலா பயணீகளிடமிருந்தும், வேட்டைக்காரர்களிடமிருந்தும், இம்மக்கள் வாழும் பகுதியில் தேசிய நெடுஞ்சாலை அமைத்த தொழிலாளர்களிடமிருந்தும் பரவிய தொற்று நோய்களால் ஜாராவா மக்கள் பலர் இறந்துவிட்டனர்..
# ஜாரவா பழங்குடியினர்

## ஜாரவா பெண்கள் மீதான பாலியல் வன்முறைகள்

சுற்றுலா பயணிகளாலும், வேட்டைக்காரர்களாலும் இப்பழங்குடியின பெண்கள் பாலியல் வன்முறைக்கு ஆளாயினர்
# ஜாரவா பழங்குடியினர்

## ஜாராவா பழங்குடி மக்களை காக்க அரசின் நடவடிக்கைகள்

ஜாரவா மக்களை வெளியாட்களிடமிருந்து பாதுகாக்கும் பொருட்டு, இந்திய அரசு இம்மக்களை பாதுக்காக்கப்பட்ட இனத்தவர்கள் என்று அறிவித்துள்ளது. எனவே அம்மக்கள் வாழும் காட்டுப் பகுதியில் அமைந்துள்ள தேசிய நெடுஞ்சாலை வழியாக சுற்றுலா செல்லும் பயணிகள், தாங்கள் பயணிக்கும் வாகனங்களை நிறுத்தவோ, ஜாரவா மக்களிடம் பேசவோ, புகைப்படம் எடுக்கவோ, ஜாரவா பழங்குடி பெண்களிடம் பாலியல் வன்கொடுமை செய்யவோ, தின்பண்டங்கள் வழங்கவோ கூடாது என்று அந்தமான் அரசு நிர்வாகம் சுற்றுலாக்களை இயக்கும் நிறுவனங்களுக்கு மிகக் கடுமையாக எச்சரித்துள்ளது..அரசின் எச்சரிக்கைகளை மீறி செயல்படும் சுற்றுலா பயணிகள் மற்றும் சுற்றுலா நடத்துனர்களிடம் தண்டத்தொகை வசூலிப்பதுடன், அவர்கள் மீது குற்ற வழக்குகள் பதிவு செய்கிறது அந்தமான் அரசு நிர்வாகம்.
# ஜாரவா பழங்குடியினர்

## அந்தமான் நிக்கோபார் தீவுகளில் வசிக்கும் இதர பழங்குடியினர்

1. அந்தமான் செண்டினல் பழங்குடி மக்கள்
1. ஒன்கே மக்கள்
1. ஷோம்பென் மக்கள்
1. அந்தமானியப் பழங்குடிகள்
# ஜாரவா பழங்குடியினர்

## இதனையும் காண்க

- அந்தமான் நிக்கோபார் தீவுகள்
- அந்தமான் சிற்றறைச் சிறை  
- அந்தமான் நிக்கோபார் தீவுகளின் நிர்வாக இணையதளம்
- அந்தமான் பழங்குடி மக்கள் பற்றிய ஐக்கிய நாடுகள் கல்வி, அறிவியல், பண்பாட்டு நிறுவனம்|யுனேஸ்கோவின் அறிக்கை
- அந்தமான் பழங்குடி மக்கள் பற்றிய ஐக்கிய நாடுகள் கல்வி, அறிவியல், பண்பாட்டு நிறுவனம்|யுனேஸ்கோவின் அறிக்கை
# கத்தி (திரைப்படம்)

***கத்தி*** (*Kaththi*) என்பது இயக்குநர் ஏ. ஆர். முருகதாஸ் கதை, இயக்கத்தில் உருவாகி 2014 ஆம் ஆண்டு தீபாவளியன்று வெளியான தமிழ்த் திரைப்படம். இப்படத்தின் நாயகராக விஜய்யும் நாயகியாக சமந்தாவும் நடித்துள்ளனர். இப்படத்திற்கான படப்பிடிப்பு, 2014ஆம் ஆண்டு பிப்ரவரி 3ம் நாள் கொல்கத்தாவில் தொடங்கப்பட்டது. இப்படத்தில் விஜய், இரட்டை வேடத்தில் நடித்துள்ளார். விஜய் ஏற்கனவே அழகிய தமிழ்மகன் என்ற திரைப்படத்தில் முதன்முதலாக இரட்டை வேடத்தில் நடித்தார்.
# கத்தி (திரைப்படம்)

## நடிகர்கள்

- விஜய் - கதிரேசன் (கதிர்)/ஜிவானந்தம் (ஜீவா தம்பி)
- சமந்தா - அங்கிதா
- தோத்தா ராய் சவுத்ரி - விவேக் பானர்ஜி
- சதீஷ் - ரவி
- நீல் நிதின்
# கத்தி (திரைப்படம்)

## திரைக்கதை

கதைச்சுருக்க எச்சரிக்கை: கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.
- தண்ணீர் இல்லாத காரணத்தால் விவசாயம் அழிவை சந்தித்து வருகிறது. இந்தியா முழுவதும் விவசாயிகளின் தற்கொலை அதிகரித்துக்கொண்டே வருகிறது. ஆனால், நம்ம ஊருக்கு வந்து நம்ம தண்ணீரை பாட்டிலில் பேக் பண்ணி விற்கும் கார்ப்பரேட் நிறுவனங்களுக்கு பண மழை கொட்டுகிறது! இது அரசு அனுமதியோடு நடந்துவருகிறது என்பதும் மறுக்க முடியாத உண்மை! கார்ப்பரேட் நிறுவனங்களுக்கு அடிபணிந்தது போய், இன்று அரசே அந்த வேலையை செய்யும் ஆபத்தான நிலையை வந்தடைந்திருக்கிறது தமிழகம்.  
அதிகார வர்க்கத்தினரை தன் வசம் வைத்திருக்கும் கார்ப்பரேட் முதலைகளின் அசுர பலத்தில், விவசாயிகளின் குரல் கேட்காமலேயே காற்றில் காணாமல் போகிறது. நமக்கு சோறு கிடைக்க வேண்டும் என்று நினைக்கிற நாம், நமக்கு சோறு போட்ட விவசாயிகளின் நிலையை எப்போதவது சிந்தித்ததுண்டா? இந்த கேள்வியைத்தான் அனைவருக்கும் கேட்கிற வகையில் கத்தி படத்தில் துணிச்சலோடு ‘கத்தி’ கேட்கிறார் ஏ.ஆர்.முருகதாஸ்!  
தன்னூத்து என்கிற கிராமம். தண்ணீர் பஞ்சத்தால் அந்த விவசாய நிலங்களை விற்பதற்கு கிராம வாசிகள் முடிவு செய்கிறார்கள். அந்த ஊரில் பூமிக்கு அடியில் ஓர் ஊற்று இருப்பதாகவும், அதனால் தான் அந்த கிராமத்திற்கு தன்னூத்து என்கிற பெயர் வந்ததாகவும், ஊற்று இருக்கிற இடத்தை கண்டுபிடித்துவிட்டால் சுற்றியிருக்கிற இரண்டு மாவட்டத்தின் தண்ணீர் பிரச்சனை தீர்ந்துவிடும் என்று சொல்லும் விஜய் (ஜீவானந்தம்), தான் அந்த இடத்தை கண்டுபிடித்துத் தருகிறேன் என்று சொல்லி அதற்கான வேலைகளைத் தொடங்குகிறார்.  
ஊற்று ஓடுகிற இடத்தை ஜீவானந்தம் கண்டுபிடித்த அடுத்த நொடி, தன் இராட்சத கால்களை பதித்து அந்த இடத்திற்கு வேலி போடுகிறது ஒரு கார்ப்பரேட் நிறுவனம். அதை எதிர்த்து கேள்வி கேட்கும் ஜீவானந்தத்தை போலிஸ் கைது செய்கிறது. என்ன செய்வதென்று தவித்து போகும் அந்த கிராம மக்களின் குரல் உலகத்துக்கு கேட்காமலே போகிறது. உலகத்தின் கவனத்தை தங்களின் கிராம வசம் திருப்ப அந்த கிராமத்தைச் சேர்ந்த ஏழு பேர் ஒரே நாளில் தங்களின் கழுத்தை அறுத்துக்கொண்டு தற்கொலை செய்துகொள்கிறார்கள்.  
பிரச்சனை பெரிய அளவில் வெடிக்கிறது. அந்த இடம் சீல் வைக்கப்படுகிறது. இனி தான் தொடங்குகிறது நீதிக்கும், அநீதிக்குமான போராட்டம். தன் சொந்த கிராமத்தை மீட்க ஜீவானந்தம் எடுக்கும் முயற்சிகளையும், அவரைப் போலவே இருக்கும் இன்னொரு விஜய்யான கதிரேசன் எப்படி உள்ளே வந்தார் என்பதுதான் இப்படத்தின் திரைக்கதை
# கத்தி (திரைப்படம்)

## இசை

இப்படத்திற்கு வளர்ந்து வரும் இசையமைப்பாளர் அனிருத் அவர்கள் இசையமைத்துள்ளார் .ஐந்து பாடல்கள் இந்த திரைப்படத்தில் இடம் பெற்றுள்ளது.
# ரியோ 2

**ரியோ 2** வெளிவந்த அமெரிக்க நாட்டு அனிமேஷன் 3டி திரைப்படம் ஆகும். ரியோ முதலாம் பாகத்தின் வெற்றியைத் தொடர்ந்து இயக்குநர் **கார்லோஸ் சல்டன்ஹா** இயக்கும் ரியோ திரைப்படத்தின் 2வது பகுதி இதுவாகும்.  
இந்த திரைப்படம் மார்ச் 20, 2014 இல் உலகம் முழுவதும் வெளியிடப்பட்டது.
# ரியோ 2

## குரல் நடிகர்கள்

| ப்ளூ | ஜெசி ஐசன்பெர்க் | --- |
| --- | --- | --- |
| செவேல் | ஆன் ஹாத்வே | --- |
| லிண்டா ஞ்தேர்புத்ர் | லெஸ்லி மேன் | --- |
| ராபர்டோ | புருனோ செவ்வாய் | --- |
| நைஜல் | ஜெஇமனெ கிளமெண்ட் | --- |
| ரபேல் | ஜார்ஜ் லோபஸ் | --- |
| நிகோ | ஜேமி பாக்ஸ் | --- |
| பருத்தித்துறை | வில்.இ.அம. | --- |
| துளியோ மோந்டீரோ | ரோட்ரிகோ சாண்டோரோ | --- |
| பெர்னாண்டோ | ஜேக் டி ஆஸ்டின் | --- |
| லூயி | ட்ரேசி மோர்கன் | --- |
| ஈவா | பாபெல் கில்பர்டோ | --- |
| எட்வர்டோ | ஆண்டி கார்சியா | --- |
| கபி | கிறிஸ்டின் செநோவேத் | --- |
| மிமீ | ரீட்டா மொரேனோ | --- |
| கார்லா | ரேச்சல் காகம் | --- |
| பி.ஏ. | அமோன்ட்ல ஸ்டீன்பெர்க் | --- |
| டியாகோ | பியர்ஸ் க்க்னன் | --- |
| நியூஸ் ஆங்கர் | நடாலி மோராள்ஸ் | --- |
| மருத்துவர் | ஜேனெல் கொண்டாடப்படுகிறது | --- |
| பெலிப் | பிலிப் லாரன்ஸ் | --- |
# ரியோ 2

## குரல் நடிகர்கள்

### தமிழ் டப்பிங் பணியாளர்கள்

- டப்பிங் பதிப்பு வெளியீட்டு தேதி: ஏப்ரல் 11, 2014
- மீடியா: சினிமா
- இயக்குநர்: ????
- மொழிபெயர்ப்பு: ????
- சீரமைப்பு: ????
- ஸ்டுடியோ: சவுண்ட் அண்ட் விஷன் இந்தியா
- டப்பிங் வேறு மொழிகள்: ஹிந்தி / தெலுங்கு
# அசான் பிரியஞ்சன்

**அசான் பிரியஞ்சன்** (*Ashan Priyanjan*, பிறப்பு:14 ஆகத்து 1989) இலங்கைத் துடுப்பாட்ட அணியில் விளையாடும் துடுப்பாட்ட, மற்றும் பந்து வீச்சாளர் ஆவார். இவர் 2008 இல் மலேசியாவில் நடைபெற்ற 19-வயதிற்குட்பட்டோருக்கான ஐசிசி உலகக்கிண்ணப் போட்டியில் இலங்கை அணியின் தலைவராகப் பங்குபற்றினார். 19-வயதுக்குட்பட்டோருக்கான 2006 உலகக்கிண்ணப் போட்டியிலும் பங்குபற்றியிருந்தார்.
# அசான் பிரியஞ்சன்

## தனிப்பட்ட வாழ்க்கை

கொழும்பு நாலந்தா கல்லூரியில் கல்வி பயின்ற அசான் பிரியஞ்சன், 2005 முதல் 2008 வரை பாடசாலை துடுப்பாட்ட அணியில் விளையாடினார். பள்ளிப் படிப்பை முடித்துக் கொண்ட பின்னர் இவர் புளூம்ஃபீல்ட் துடுப்பாட்ட அணியில் இணைந்து விளையாடினார். தற்போது இவர் கொழும்பு தமிழ் யூனியன் துடுப்பாட்ட சங்கத்தில் உறுப்பினராக உள்ளார்.
# 1976 கோடைக்கால ஒலிம்பிக் விளையாட்டுப் போட்டிகள்

**1976 கோடைக்கால ஒலிம்பிக் விளையாட்டுப் போட்டிகள்** மொண்ட்ரியால் நகரில் சூலை 17 முதல் ஆகத்து 1 வரை 1976ம் ஆண்டு நடந்த கோடைக்கால ஒலிம்பாகும். இது XXI ஒலிம்பியாட் என அழைக்கப்படுகிறது. இதுவே கனடாவில் நடந்த முதல் ஒலிம்பிக் ஆகும்.  
நியூசிலாந்தின் ரக்பி அணி தடைவிதிக்கப்பட்ட தென் ஆப்பிரிக்காவில் சுற்றுப்பயணம் செய்ததால் நியூசிலாந்தை இவ்வொலிம்பிக்கில் பங்கேற்க அனுமதிக்கக்கூடாது என்ற கோரிக்கையை பன்னாட்டு ஒலிம்பிக் ஆணையகம் ஏற்காததால் பெரும்பாலான ஆப்பிரிக்க நாடுகள் இப்போட்டியை புறக்கணித்தன. செனிகலும் கோட் டிவாரும் இப் புறக்கணிப்பில் பங்கேற்க வில்லை. ஈராக்கும் கினியும் புறக்கணிப்பில் பங்கேற்றன. இப்புறக்கணிப்பை மக்கள் கொங்கோ குடியரசு தலைமையேற்று நடத்தியது.  
கயானா, மாலி, சுவாசிலாந்து ஆகியவை தொடக்க விழாவில் பங்கு பெற்று பின் காங்கோ தலைமையிலான புறக்கணிப்பில் பங்குபெற்றன.  
இதற்கு தொடர்பற்ற இன்னொரு புறக்கணிப்பு சீன குடியரசால் நடத்தப்பட்டது. கனடா அரசு மக்கள் சீன குடியரசை அதிகாரபூர்வமாக ஏற்றுக்கொண்டதால் சீன குடியரசு என்ற பெயரில் போட்டியிட மறுப்பு தெரிவித்ததால் அந்நாடு போட்டியை புறக்கணித்தது.  
அந்தோரா, அன்டிகுவா பர்புடா (ஆண்டிகுவா என்ற பெயரில்), கேமன் தீவுகள், பப்புவா நியூ கினி ஆகியநான்கு நாடுகள் முதன்முதல் கோடைக்கால ஒலிம்பிக்கில் பங்குபெற்றன.
# 1976 கோடைக்கால ஒலிம்பிக் விளையாட்டுப் போட்டிகள்

## போட்டி நடத்தும் நாடு (நகரம்) தெரிவு

ஆம்ஸ்டர்டாம் நகரில் மே 2, 1970 ல் நடத்த ஒலிம்பிக் ஆணையகத்தின் 69 வது அமர்வில் மொண்டிரியால் தேர்வு பெற்றது.  
| 1976 ஒலிம்பிக் போட்டியை நடத்த போட்டியிட்ட நகரங்களின் தேர்தல் முடிவுகள்s |  |  |  |
| --- | --- | --- | --- |
| மொண்ட்ரியால் | 25 | **41** |  |
| மாசுக்கோ | **28** | 28 |  |
| லாஸ் ஏஞ்சலஸ் | 17 | — | } |
# 1976 கோடைக்கால ஒலிம்பிக் விளையாட்டுப் போட்டிகள்

## பதக்கப் பட்டியல்

| } |  |  |  |  |  |
| --- | --- | --- | --- | --- | --- |
| 1 | align= | 49 | 41 | 35 | 125 |
| 2 | align= | 40 | 25 | 25 | 90 |
| 3 | align= | 34 | 35 | 25 | 94 |
| 4 | align= | 10 | 12 | 17 | 39 |
| 5 | align= | 9 | 6 | 10 | 25 |
| 6 | align= | 7 | 6 | 13 | 26 |
| 7 | align= | 6 | 9 | 7 | 22 |
| 8 | align= | 6 | 4 | 3 | 13 |
| 9 | align= | 4 | 9 | 14 | 27 |
| 10 | align= | 4 | 5 | 13 | 22 |
| 11 | align= | 4 | 2 | 0 | 6 |
| 12 | align= | 4 | 1 | 0 | 5 |
| 13 | align= | 3 | 5 | 5 | 13 |
| 14 | align= | 2 | 7 | 4 | 13 |
| 15 | align= | 2 | 3 | 4 | 9 |
| 16 | align= | 2 | 3 | 3 | 8 |
| 17 | align= | 2 | 2 | 4 | 8 |
| 18 | align= | 2 | 1 | 1 | 4 |
| 19 | align= | 1 | 1 | 4 | 6 |
| 20 | align= | 1 | 1 | 2 | 4 |
| 21 | align= | 1 | 1 | 0 | 2 |
| align= | 1 | 1 | 0 | 2 |  |
| align= | 1 | 1 | 0 | 2 |  |
| 24 | align= | 1 | 0 | 2 | 3 |
| 25 | align= | 1 | 0 | 1 | 2 |
| 26 | align= | 1 | 0 | 0 | 1 |
| 28 | align= | 0 | 3 | 3 | 6 |
| 29 | align= | 0 | 2 | 3 | 5 |
| 30 | align= | 0 | 2 | 0 | 2 |
| align= | 0 | 2 | 0 | 2 |  |
| 32 | align= | 0 | 1 | 4 | 5 |
| 33 | align= | 0 | 1 | 1 | 2 |
| 34 | align= | 0 | 1 | 0 | 1 |
| align= | 0 | 1 | 0 | 1 |  |
| 36 | align= | 0 | 0 | 2 | 2 |
| 37 | align= | 0 | 0 | 1 | 1 |
| align= | 0 | 0 | 1 | 1 |  |
| align= | 0 | 0 | 1 | 1 |  |
| align= | 0 | 0 | 1 | 1 |  |
| align= | 0 | 0 | 1 | 1 |  |
# கஜாரி

**கஜாரி** சிவபெருமானின் எண்ணற்ற வடிவங்களில் ஒன்றாகும். இதனை சிவ உருவத்திருமேனிகளில் ஒன்றாக சைவ சமயக் கலைக் களஞ்சியம் கூறுகிறது. இந்த வடிவம் சிவபெருமானின் வீரத்தினை விளக்கும் எட்டு வடிவங்களில் (அட்ட வீராட்ட வடிவங்களில்) ஒன்றாகப் போற்றப்படுகிறது.
# கஜாரி

## வேறு பெயர்கள்

- ஆனை உரி போர்த்த அண்ணல்
# கஜாரி

## உருவக் காரணம்

தருகானவத்து முனிவர்களின் ஆணவத்தினை அடக்க சிவபெருமான் பிச்சாண்டவ வடிவினை ஏற்றுச் சென்றார். வனத்தில் பிச்சாண்டவரைக் கண்ட முனிப்பத்தினிகள் கற்புநெறி தவறி அவருடன் சென்றனர். இதனால் கோபம் கொண்ட முனிவர்கள் பிச்சாண்டவர் மீது தங்களுடைய தவ வலிமையால் எண்ணற்ற கொடிய உயிர்களையும், பொருட்களையும் ஏவினர். மான், புலி ஆகிய மிருகங்களைத் தொடர்ந்து மதங்கொண்ட யானையை அனுப்பினர்.  
சிவபெருமான் அட்டாமாசித்திகளுள் ஒன்றான அணிமா சக்தியால் மிகவும் சிறியதாக மாறி, யானையின் வயிற்றுக்குள் சென்றார். அதனுள்லிருந்து மாவுருவம் கொண்டு வயிற்றைக் கிழித்து வெளியே வந்தார். யானையின் தோலை தன்னுடைய ஆடையாகப் போர்த்திக் கொண்டார், இந்த வடிவத்தினை கஜாரி என்கிறானர்.
# கஜாரி

## இலக்கியங்களில் இவ்வடிவம்

-
- ஆனைத்தோல் போர்த்து - சிலப்பதிகாரம்
- கரியுரி போர்த்துகந்த எழிலவன் - நாவுக்கரசர்
- இலங்கை திருக்கேதீச்சர பதிகம் (மத்தம் மத யானை உரி போர்த்த மணவாளன்)- சுந்தரமூர்த்தி நாயணார் ஏழாம் திருமுறை
# இராவண அனுக்கிரக மூர்த்தி

**இராவண அனுக்கிரக மூர்த்தி** சிவபெருமானின் எண்ணற்ற வடிவங்களில் ஒன்றாகும். இதனை 64 சிவவடிவங்களில் ஒன்றாக சைவ சமயக் கலைக் களஞ்சியம் கூறுகிறது.
# இராவண அனுக்கிரக மூர்த்தி

## வேறு பெயர்கள்

- இராவணனை அடர்த்த சிவவடிவு
# இராவண அனுக்கிரக மூர்த்தி

## உருவக் காரணம்

இலங்கை அரசனான இராவணன், தீவிர சிவபக்தன் ஆவார். இவர் தேரில் செல்லும் போது இமயம் எதிர்பட அதனை பெயர்க்க அசைத்தார். சிவபெருமானின் அருகில் இருந்த உமையம்மை, அஞ்சினாள். அதனால் சிவபெருமான் தன்னுடைய பெருவிரலை இமயத்தின் மீது அழுத்தினார். அதன் காரணமாக இராவணனை இமயம் நெருக்குண்டு வலியைக் கொடுத்து, தன் தவறை உணர்ந்த இராவணன், தன் கைகளில் ஒன்றிலிருந்து நரம்புகளை எடுத்து, மற்றொரு கையில் அதனைத் தொடுத்து வீணையாக மீட்டார். இசையில் மகிழ்ந்த எம்பெருமான், இராவணனுக்கு அருளினார். இவ்வடிவம் இராவண அனுக்கிரக மூர்த்தி என்று வழங்கப்படுகிறது.
# இராவண அனுக்கிரக மூர்த்தி

## இவற்றையும் காண்க

- கைலாச வாகனம்
# சிம்ஃபெரோப்போல்

**சிம்ஃபெரோப்போல்** (*Simferopol*, ; ) என்பது உக்ரைனின் தெற்கேயுள்ள கிரிமியா தன்னாட்சிக் குடியரசின் நிருவாகத் தலைநகர் ஆகும். சிம்ஃபெரோப்போல் கிரிமியாவின் அரசியல், பொருளாதார, மற்றும் போக்குவரத்து முக்கியத்துவம் வாய்ந்த நகரம் ஆகும். 2013 தரவின் படி, நகரின் மக்கள்தொகை 362,366 ஆகும்.  
சிப்ம்ஃபெரோப்போலின் தொல்லியல் தரவுகளின் படி, இந்நகரில் பண்டைய ஸ்கீத்திய நகரம் இருந்ததற்கான தொல்லியல் தரவுகள் கிடைக்கப்பட்டுள்ளன. இங்கு கிரிமியத் தத்தார்களின் ஆக்மேசிட் நகரமும் அமைந்திருந்தது. கிபி 1783 இல் கிரிமியக் கானரசு உருசியப் பேரரசுடன் இணைக்கப்பட்டதை அடுத்து நகரின் பெயர் சிம்ஃபெரோப்போல் என மாற்றப்பட்டது.
# தாய்ப் பன்றி வடிவம்

**தாய்ப் பன்றி வடிவம்** சைவ சமயக் கடவுளான சிவபெருமானின் எண்ணற்ற வடிவங்களில் ஒன்றாகும். ஏனைய வடிவங்கள் போலின்றி இவ்வடிவிலும், சரபேசுவர் வடிவிலும் மட்டுமே சிவன் மிருக வடிவில் காணப்படுகிறார். வியாழன் பகவானின் கோபத்திற்கு ஆளான பன்னிரு வெள்ளாளர்கள் பன்றிக் குட்டிகளானார்கள். தாயின்றி இருந்தமையால், பசியால் வாடினர். அவர்களின் பசியைப் போக்க சிவபெருமான் தாய்ப்பன்றியாக வடிவெடுத்து அவர்களின் பசியைப் போக்கினார்.
# தாய்ப் பன்றி வடிவம்

## தோற்றம்

இவ்வடிவத்தின் தோற்றம் மனித பெண்ணுடலும், தலை பன்றியின் வடிவமாகவும் காணப்படுகிறது.
# தாய்ப் பன்றி வடிவம்

## உருவக் காரணம்

சுகலன் எனும் வேளாளனின் பன்னிரு புதல்வர்கள் வேடர்களுடன் இணைந்து காட்டிற்குள் சென்றனர். அங்கு தவத்திலிருந்து வியாழன் பகவானை எள்ளி நகையாடினர். எனவே கோபம் கொண்ட பகவான், நீங்கள் பன்றிக்குட்டிகளாக பிறந்து பெற்றோரை இழந்து வாடுவீர்கள் எனச் சாபம் தந்தார். பன்னிருவரும் பயந்து சாபத்திலிருந்து விடுதலைப் பெறுவதை அறிய முற்பட்டனர். அதற்குப் பகவான் சிவபெருமானே தங்களுக்குத் தாயாக வந்து முத்தி தருவார் என்று கூறினார்.  
பகவானின் கூற்றுப்படி பன்னிருவரும் பன்னிக்குட்டிகளாகப் பிறந்தனர். பாண்டிய மன்னன் வேட்டையாட காட்டுப் பகுதிக்கு வரும் போது அவனுடைய வீரர்களால் இப்பன்றிக்குட்டிகளின் பெற்றோர் இறந்தனர். பெற்றோரை இழந்து பாலுக்கு வாடிய பன்றிக்குட்டிகளைக் கண்டு சிவபெருமானே தாய்ப்பன்றியாக வடிவெடுத்து வந்தார். பின் அவைகளுக்குப் பால் தந்து பசியாற்றினார். சிவபெருமான் பன்றிக்குட்டிகளுக்காகத் தாய்ப்பன்றியாக அவதரித்தமையைச் சைவ சமய நூல்கள் குறிப்பிட்டுள்ளன.
# தாய்ப் பன்றி வடிவம்

## இலக்கியங்களில்

....காட்டில்
ஏவுண்ட பன்றிக் கிரங்கி யீசன் - மாணிக்கவாசகர் - எட்டாம் திருமுறை 43 திருவார்த்தை பாடல் எண் : 6
# தாய்ப் பன்றி வடிவம்

## முருகனின் வடிவம்

தேனி மாவட்டம் பெரியகுளம் அருகே ராஜேந்திர சோழீஸ்வரர் கோயில் உள்ளது. இக்கோவிலின் தலப் புராணத்தில் சோழ அரசன் ராஜேந்திரன் வேட்டையாடும் பொழுது பாலூட்டிக் கொண்டிருந்த தாய்ப்பன்றியை தவறுதலாகக் கொன்றதாகவும், அதனைப் பின் அறிந்த அரசன் பாலின்றி தவிக்கும் பன்றிக் குட்டிகளைக் கண்டு மனம் வருத்தியதாகவும் குறிப்புள்ளது. மேலும் அரசன் இறைவனான முருகப்பெருமானை வேண்டிட, முருகன் தாய்ப்பன்றியாக தோன்றி பன்றிக் குட்டிகளின் பசியாற்றியதாக உள்ளது.  
தான் தொடுத்த அம்பினால் இறந்த தாய்ப் பன்றி கண்டு வருந்திய வேடன், இறைவனை வேண்ட முருகன் குட்டிப் பன்றிகளுக்கு பால் கொடுத்தாக கூறப்படுகிறது.
# தாய்ப் பன்றி வடிவம்

## இவற்றையும் காண்க

- நரசிம்மர்
- வராகி
- ஹயக்ரீவர்
- பிரத்தியங்கிரா தேவி
- சுக பிரம்மம்
- சரபர்
# எ ஹாண்டட் ஹவுஸ் 2

**எ ஹாண்டட் ஹவுஸ் 2** இது 2014ம் ஆண்டு வெளியான அமெரிக்க நாட்டு நகைச்சுவை திரைப்படம் ஆகும். இந்த திரைப்படம் 2013ம் ஆண்டு வெளி வந்த **அ ஹுண்டேத் ஹவுஸ்** என்ற திரைப்படத்தின் 2ம் பாகம் ஆகும். இந்த திரைப்படத்தை மைகேல் டிட்டேஸ் இயக்கியுள்ளார். இந்த திரைப்படத்தில் மார்லோன் வாயன்ஸ், ஜைமே பிரெஸ்லி, ஈஸ்சென்சே அட்கின்ஸ் மற்றும் காப்ரியல் இக்லெஸியாஸ் நடித்துள்ளார்கள்.
# எ ஹாண்டட் ஹவுஸ் 2

## நடிகர்கள்

- மார்லோன் வாயன்ஸ்
- ஜைமே பிரெஸ்லி
- ஈஸ்சென்சே அட்கின்ஸ்
- காப்ரியல் இக்லெஸியாஸ்
# களஞ்சியம் சமூக வானொலி

**களஞ்சியம் சமூக வானொலி** (Kalanjiam Samuga Vanoli - Kalanjiam Community Radio) நாகப்பட்டினம் மாவட்டத்திலுள்ள விழுந்தமாவடி என்னும் கிராமத்தில் செயற்பட்டு வரும் ஒரு வானொலி ஒலிபரப்பு நிலையமாகும்.
# களஞ்சியம் சமூக வானொலி

## நிறுவனம்

"DHAN" என்ற அறக்கட்டளை நிறுவனம் சுனாமியால் பாதிக்கப்பட்ட மீனவ, விவசாய சமூகங்களுக்கு உதவி வருகிறது. அந்த வகையில் இந்நிறுவனம் களஞ்சியம் சமூக வானொலி நிலையத்தைத் தொடங்க உதவியது. ஐக்கிய நாடுகள் அபிவிருத்தித் திட்டம் இந்த நிலையத்துக்குத் தேவையான வளங்களைக் கொடுத்துதவியது. பெங்களூருவிலுள்ள VOICES என்ற அமைப்பு இதற்குத் தேவையான தொழினுட்ப உதவிகளைச் செய்கிறது. இந்த நிலையம் 2006 ஆம் ஆண்டு அக்டோபர் மாதம் தொடக்கம் செயற்படுகிறது.
# களஞ்சியம் சமூக வானொலி

## நோக்கம்

களஞ்சியம் சமூக ஊடக நடுவத்தின் நோக்கங்களாவன:
- கடற்கரையோரமுள்ள தாக்கத்திற்குள்ளாகக்கூடிய சமூக மக்கள் தங்களைப் பாதிக்கும் சமூக, பொருளாதார, பண்பாட்டு பிரச்சனைகள் பற்றிப் பேச அவர்களைத் தூண்டுவதும், வலுவூட்டுவதும்
- தனிமனித கருத்துகள், உள்ளூர் சாதனைகள், கல்வி, கலாசார பரிமாற்றம், கலைகளை நயத்தல், சமூக நடவடிக்கைகளில் ஈடுபடல் என்பவை தொடர்பாக அச்சமூகத்தவர் வானொலி, தொலைக்காட்சி, இணையம் என்பவற்றை பயன்படுத்தி நிகழ்ச்சிகளை உருவாக்கவும் வினியோகிக்கவும் வசதி செய்தல்.
- அனர்த்தங்களினால் பாதிக்கப்படக்கூடிய கடற்கரை பகுதிகளில் அனர்த்தங்களை சமாளிக்கவும், அவர்களது வாழ்வாதாரத்தை வலிமையுறச் செய்யவும், எதிர்காலத்தில் ஏற்படக்கூடிய அனர்த்தங்களிலிருந்து பாதுகாத்துக் கொள்ளவும் தொலைநோக்குடன் அச்சமூகத்தவரை தயார் படுத்துதல்.
# களஞ்சியம் சமூக வானொலி

## தொடர்பு

களஞ்சியம் சமூக ஊடக நடுவத்தை விழுந்தமாவடி (அஞ்சல் குறியீடு: 611 112) கிராமத்தில் வெள்ளி சந்தை என்னுமிடத்தில் தொடர்புகொள்ளலாம். தொலைபேசி:+91 4365 268606 மின்னஞ்சல்: kalanjiamvanoli@gmail.com
# விழுந்தமாவடி

**விழுந்தமாவடி** (*Vilundamavadi*) என்பது தமிழகத்தில் நாகப்பட்டினம் மாவட்டம் கீழ்வேளூர் வட்டத்தைச் சேர்ந்த ஒர் ஊராகும்.
# விழுந்தமாவடி

## அமைவிடம்

நாகப்பட்டினத்திலிருந்து வேதாரண்யம் செல்லும் சாலையில் 20 கிலோ மீட்டர் தூரத்தில் உள்ள விழுந்தமாவடி பேருந்து நிறுத்தத்திலிருந்து சுமார் 1.3 கிலோ மீட்டர் கிழக்கே இந்த ஊர் அமைந்துள்ளது.  
கீழ்வேளூர் வட்டத்தில் மொத்தம் 53 கிராமங்கள் உள்ளன.  
இந்த ஊரின் அண்மையில் திருப்பூண்டி, கீழப்பிடாகை, கீழையூர், வெண்மனச்சேரி, காராப்பிடகை, வேட்டைக்காரன் இருப்பு, தென்மருதூர், அடமங்கலம், ஆனைக்குடி ஆகிய கிராமங்கள் அமைந்துள்ளன.
# விழுந்தமாவடி

## மக்கள் தொகை

இந்த ஊரின் மக்கள் தொகை 5848 ஆகும் (ஆண்கள்: 2804, பெண்கள்: 3044).
# விழுந்தமாவடி

## சமூக வானொலி

விழுந்தமாவடியில் களஞ்சியம் சமூக வானொலி நிலையம் என்ற பெயரில் ஒரு சமூக வானொலி நிலையம் செயற்படுகிறது.
# விழுந்தமாவடி

## ஆமை வளர்ப்பு

விழுந்தமாவடியில் வனத்துறையின் சார்பில் முட்டை பொரிப்பகம் அமைக்கப்பட்டு, கடற்கரையில் ஆமைகள் இட்டுச் சென்ற முட்டைகளை அவற்றில் பொரிக்க வைத்துப் பின் குஞ்சுகளை கடலில் விடுகின்றனர். விசைப்படகுகளில் அடிபட்டும், பிளாத்திகு கழிவுகளை உண்பதாலும் கடல் ஆமைகள் இறந்து வருகின்றன. ஆமை முட்டை பொரிப்பக ஊழியர்கள் கடலோரங்களில் ஆமை முட்டைகளை சேகரித்து 40 முதல் 75 நாட்கள் வரை அவற்றினைப் பராமரித்து, குஞ்சுகள் பொரித்ததும் கடலில் விடுகின்றனர்.
# டிரான்சன்டன்ஸ்

**டிரான்சன்டன்ஸ்** இது 2014ம் ஆண்டு வெளியான அமெரிக்க நாட்டு அறிவியல் அதிரடி திரைப்படம் ஆகும். இந்த திரைப்படத்தை வாலி பிஸ்டர் இயக்கியுள்ளார். இந்த திரைப்படத்தில் ஜானி டெப், மார்கன் ஃபிரீமன், ரெபேக்கா ஹால், கேட் மாரா, சிலியன் முர்பி, கோல் ஹாஸர் மற்றும்பவுல் பெட்டனி நடித்துள்ளார்கள். இந்த திரைப்படம் ஏப்ரல் 18ம் திகதி வெளியானது.
# டிரான்சன்டன்ஸ்

## நடிகர்கள்

- ஜானி டெப்
- மார்கன் ஃபிரீமன்
- ரெபேக்கா ஹால்
- கேட் மாரா
- சிலியன் முர்பி
- கோல் ஹாஸர்
- பவுல் பெட்டனி
# டிரான்சன்டன்ஸ்

## வெளியீடு

இந்த திரைப்படம் மே ஏப்ரல் 18ம் திகதி 2015ம் ஆண்டு வெளியானது.
# நிமிர்ந்து நில் (2014 திரைப்படம்)

**நிமிர்ந்து நில்** 2014 மார்ச்சில் வெளிவந்த திரைப்படம். இதை சமுத்திரக்கனி இயக்கியுள்ளார். ஜெயம் ரவி (இரட்டை வேடம்), அமலா பால், சூரி, நாசர் ஆகியோர் நடித்துள்ளனர். இது ஒரே சமயத்தில் தெலுங்கில் ஜெண்டா பாய் கப்பிராஜ் என்ற பெயரில் நானி நடிக்க படமாக்கப்பட்டு வெளிவந்தது.
# நிமிர்ந்து நில் (2014 திரைப்படம்)

## கதைச்சுருக்கம்

ஆசிரமம் ஒன்றில் தங்கி படித்து வரும் ஜெயம் ரவி, படிப்பு முடிந்து தனியார் நிறுவனத்தில் வேலை செய்து வருகிறார். சட்டம், ஒழுங்கை மக்கள் மதிப்பதில்லை என்று மனசுக்குள் பொங்கி எழும் ஜெயம் ரவி ஒருநாள் போக்குவரத்து காவலர்களிடம் மாட்டிக் கொள்கிறார். எல்லா தேவையான தாள்களும் சரியாக இருந்தும் அபராதம் கட்டச் சொல்கிறார் போக்குவரத்து காவலர், இல்லையென்றால் 100 ரூபாய் கையூட்டு கொடுக்கும்படி கேட்கிறார்.
கையூட்டு கொடுக்க ஜெயம் ரவி மறுப்பதால் நீதிமன்றம் வரை செல்ல வேண்டியதாகிறது. நீதிமன்றத்தில் தன்னிடம் கையூட்டு கேட்ட எல்லோரையும் மாட்டிவிடுகிறார். இதனால், அந்த அதிகாரிகள் மீது துறைரீதியான நடவடிக்கை எடுக்கப்படுகிறது அனைவரும் தற்காலிக வேலை நீக்கத்துக்கு ஆளாகிறார்கள். இதனால், பாதிக்கப்பட்ட அதிகாரிகள் ஜெயம் ரவியை அடித்து துவம்சம் செய்கிறார்கள்.  
ஆனால், அசராத ஜெயம் ரவி ஊழல் அதிகாரிகளை மாட்டிவிட புது திட்டம் தீட்டுகிறார். அதாவது, இல்லாத ஒரு ஆளுக்காக அரசு அடையாள அட்டைகளையும், சான்றிதழ்களையும் நல்ல அதிகாரிகளின் துணையோடு பெறுகிறார். இதற்காக கையூட்டு கொடுத்ததை நிழல்படமாகவும் எடுத்துவிடுகிறார்.  
இந்த நிழல்பட ஆதாரத்தை கோபிநாத் உதவியுடன் தொலைக்காட்சிகளில் ஒளிபரப்புகிறார். இதில், மருத்துவர் , நீதிபதி, காவலர், மக்களவை உறுப்பினர் என 147 பேர் சிக்குகிறார்கள். அனைவரையும் மக்கள் முன்னாலும், சட்டத்தின் முன்னாலும் நிறுத்துகிறார் ஜெயம்ரவி. இதனால், கொதிப்படைந்த அதிகாரிகள் ஜெயம் ரவியை பழிவாங்க முடிவெடுக்கின்றனர்.  
இறுதியில் ஜெயம் ரவியை அவர்கள் பழிவாங்கினார்களா? இல்லையா? என்பதே மீதிக்கதை.
# நிமிர்ந்து நில் (2014 திரைப்படம்)

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)
# நைட் அட் த மியுசியம் 3

**நைட் அட் தி மியுசியம் 3** இது 2014ம் ஆண்டு திரைக்கு வந்த அமெரிக்க நாட்டு நகைச்சுவை திரைப்படம் ஆகும். இந்த திரைப்படத்தை ஷாவன் லெவி என்பவர் இயக்க, பென் ஸ்டில்லர், ராபின் வில்லியம்ஸ், ஓவன் வில்சன், டான் ஸ்டீவன்ஸ், பென் கிங்ஸ்லி, சகிளீர் கிசோண்டோ, ஸ்டீவ் கூகன், ரிபெல் வில்சன், ரிக்கி கேர்வைஸ், ராச்சேல் ஹாரிஸ், பேட்ரிக் கலக்கேர், ராமி மலேக், மிக்கி ரூனி, பில் கோப்ஸ் உள்ளிட்ட பலர் நடித்துள்ளார்கள். இந்த திரைப்படத்தை 20ஆம் சென்சுரி பாக்ஸ் என்ற நிறுவனம் வினியோகம் செய்கின்றது. இது நைட் அட் தி மியுசியம் என்ற திரைப்படத்தின் மூன்றாவது பகுதியாகும்.
# நைட் அட் த மியுசியம் 3

## நடிகர்கள்

- பென் ஸ்டில்லர்
- ராபின் வில்லியம்ஸ்
- ஓவன் வில்சன்
- டான் ஸ்டீவன்ஸ்
- பென் கிங்ஸ்லி
- சகிளீர் கிசோண்டோ
- ஸ்டீவ் கூகன்
- ரிபெல் வில்சன்
- ரிக்கி கேர்வைஸ்
- ராச்சேல் ஹாரிஸ்
- பேட்ரிக் கலக்கேர்
- ராமி மலேக்
- மிக்கி ரூனி
- பில் கோப்ஸ்
# இயேசு சந்தித்த சோதனை

**இயேசு சந்தித்த சோதனை** (*temptation of Christ*) என்பது இயேசுவின் வாழ்க்கை, போதனை ஆகியவற்றை எடுத்துரைக்கின்ற நற்செய்தி நூல்களில், குறிப்பாக மத்தேயு நற்செய்தி, மாற்கு நற்செய்தி, லூக்கா நற்செய்தி ஆகிய புதிய ஏற்பாட்டு நூல்களில் இயேசு அலகையால் சோதனைக்கு உட்படுத்தப்பட்ட நிகழ்வைக் குறிக்கும். இந்நிகழ்வு பதிவுசெய்யப்பட்டுள்ள இடங்கள் இவை:
- மத்தேயு நற்செய்தி 4:1-11
- மாற்கு 1:12-13
- லூக்கா 4:1-13
# இயேசு சந்தித்த சோதனை

## சோதனையின் பின்னணி

நற்செய்திகள் தரும் தகவல்படி, இயேசு திருமுழுக்கு பெறுகிறார். அதன்பின் யூத பாலைநிலத்தில் நாற்பது நாள்களும் இரவுமாக நோன்பு இருக்கிறார். அப்பொழுது அலகை இயேசுவின் முன் தோன்றி அவரைச் சோதனைக்கு உட்படுத்துகிறது. அலகையின் மூன்று சோதனைகளையும் இயேசு முறியடிக்கிறார். வானதூதர்கள் இயேசுவுக்கு உணவு அளிக்கிறார்கள்.  
மேற்கூறிய மூன்று நற்செய்தி பாடங்களிலும் மிகக்குறுகியது மாற்கு தரும் பாடம்தான். அங்கே இயேசு சோதிக்கப்பட்டார் என்ற தகவல் மட்டுமே வேறு விளக்கங்கள் இன்றித் தரப்பட்டுள்ளது (மாற்கு 1:12-13).  
மத்தேயுவும் லூக்காவும் செய்துள்ள பதிவுகளில் இயேசுவுக்கும் அலகைக்கும் இடையே நடைபெறுகின்ற உரையாடல் விரிவாகத் தரப்படுகிறது. இயேசுவின் சோதனை பற்றி மாற்கு நற்செய்தியில் இல்லாமல் மத்தேயு, லூக்கா ஆகிய நற்செய்திகளில் மட்டுமே காணப்படுகின்ற தகவல்கள் எல்லாமே விவிலியத்திலிருந்து காட்டப்படுகின்ற மேற்கோள்களாக உள்ளன. அவை *Q* (Q source) எனப்படுகின்ற ஓர் மூல ஏட்டிலிருந்து பெறப்பட்டிருக்க வேண்டும் என்பது அறிஞர் கருத்து.  
இயேசுவின் சோதனை பற்றிய வரலாறு யோவான் நற்செய்தியில் தரப்படவில்லை என்பது குறிப்பிடத்தக்கது.